CELEX: E2015P0006
Language: sk
Date: 2015-02-16 00:00:00
Title: Žaloba Dozorného úradu EZVO podaná 16. februára 2015 proti Nórskemu kráľovstvu (Vec E-6/15)

30.4.2015   
            
            
               SK
            
            
               Úradný vestník Európskej únie
            
            
               C 143/10
            
         Žaloba Dozorného úradu EZVO podaná 16. februára 2015 proti Nórskemu kráľovstvu
   (Vec E-6/15)
   (2015/C 143/11)
   Dozorný úrad EZVO, ktorý zastupuje Xavier Lewis a Clémence Perrin, splnomocnení zástupcovia Dozorného úradu EZVO, Rue Belliard 35, 1040 Bruxelles/Brussel, Belgique/België podal 16. februára 2015 na Súd EZVO žalobu proti Nórskemu kráľovstvu.
   Žalobca žiada, aby Súd EZVO rozhodol, že:
   
               1.
            
            
               Nórsko si tým, že ponechalo v platnosti oddiel 20-1 druhý odsek a oddiel 22-3 zákona o plánovaní výstavby v spojení s oddielmi 9-1 až 9-4 a 11-1 nariadenia o výstavbe, v ktorých sa vyžaduje, aby podniky, ktoré uskutočňujú stavebné práce, pred začiatkom činnosti získali od miestnych samospráv povolenie, nesplnilo záväzky vyplývajúce z článku 16 aktu uvedeného v bode 1 prílohy X k Dohode o EHP (smernica Európskeho parlamentu a Rady 2006/123/ES z 12. decembra 2006 o službách na vnútornom trhu), respektíve z článku 36 Dohody o EHP.
            
         
               2.
            
            
               Nórske kráľovstvo má povinnosť zaplatiť trovy konania.
            
         
      Právna a skutková podstata veci a právny základ žaloby:
   
   
               —
            
            
               Vec sa týka požiadavky v nórskom práve (oddiel 20-1 druhý odsek a oddiel 22-3 zákona o plánovaní výstavby v spojení s oddielmi 9-1 až 9-4 a 11-1 nariadenia o výstavbe), aby podniky, ktoré chcú v Nórsku poskytovať stavebné služby, boli pred začiatkom činnosti schválené miestnymi samosprávami. Takéto schválenie musí podnik získať pred každým jednotlivým stavebným projektom.
            
         
               —
            
            
               Dozorný úrad EZVO tvrdí, že táto požiadavka predstavuje obmedzenie, ktoré nie je možné odôvodniť na základe článku 16 ods. 1 a 3 smernice 2006/123/ES o službách na vnútornom trhu („smernica o službách“), respektíve že takéto opatrenie predstavuje obmedzenie slobody poskytovať služby na základe článku 36 Dohody o EHP, ktoré nie je možné odôvodniť na základe článku 33 Dohody o EHP.
            
         
               —
            
            
               Nórsko tvrdí, že takýto systém povolení v zásade nie je v rozpore so smernicou o službách, keďže je možné odôvodniť ho na základe článku 16 ods. 1 a 3 uvedenej smernice.